Urugero rw’ukuri rw’ibyo tumaze kuvuga ni ikegeranyo cya vuba aha kivuga ko Yuran yakoreshejwe n’ingabo za Amerika mu ntambara irwana muri Iraq na Afuganisitani yatumye muri ibyo bihugu haduka ibyorezo by’indwara zidasanzwe zica benshi muri ibyo bihugu. Icyo kegeranyo cyakomeje kivuga ko muri biriya bihugu Amerika irwanamo, ibirema byiyongera n’abana bavukana uburema bakaba bamaze kuba benshi, ku buryo mu myaka mike iri imbere muri biriya bihugu hazajya havuka abana bake badafite ubusembwa batewe n’intwaro zikoreshwa mu mirwano ihabera.